|  |
| --- |
|  |
|  |



ORDIN

Nr. \_\_\_\_\_\_\_\_\_\_\_\_

**pentru modificarea şi completarea anexei la Ordinul ministrului transporturilor nr. 1463/2018 privind aprobarea Normelor metodologice pentru aplicarea de către Compania Naţională de Administrare a Infrastructurii Rutiere - S.A. a tarifului de utilizare şi a tarifului de trecere**

**Ministrul transporturilor,**

În conformitate cu art. 1 alin. (1) lit. c), alin. (9), (11), (12) şi art. 3 alin. (4) din Ordonanţa Guvernului nr. [15/2002](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp69550%5C00053682.htm) privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr. [424/2002](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp69550%5C00056198.htm), cu modificările şi completările ulterioare,

 În temeiul art. 5 alin. (4) din Hotărârea Guvernului nr. [21/2015](file:///C%3A%5CUsers%5CUser%5Csintact%204.0%5Ccache%5CLegislatie%5Ctemp69550%5C00168177.htm) privind organizarea şi funcţionarea Ministerului Transporturilor, cu modificările şi completările ulterioare,

Emite următorul

**ORDIN:**

 **Art. I****.** - Anexa la Ordinul ministrului transporturilor nr. 1463/2018 privind aprobarea Normelor metodologice pentru aplicarea de către Compania Naţională de Administrare a Infrastructurii Rutiere - S.A. a tarifului de utilizare şi a tarifului de trecere, publicat în Monitorul Oficial al României, Partea I, nr. 881 din 18 octombrie 2018, se modifică după cum urmează:

1. La articolul 11, alineatul (1) se modifică şi va avea următorul cuprins:

 *"(1) În cazul în care pentru acelaşi vehicul se achită tariful de utilizare de două sau mai multe ori pentru perioade de valabilitate ce se suprapun pentru cel puţin o zi, CNAIR - S.A. va returna contravaloarea tarifului, corespunzătoare perioadei de suprapunere, la cererea:*

*a) utilizatorului, situație în care solicitarea de returnare a sumei, care trebuie să conţină toate informaţiile prevăzute în modelul care se regăseşte pe pagina web a CNAIR - S.A., se transmite acesteia, împreună cu o copie de pe certificatul de înmatriculare și de pe cartea de identitate a vehiculului.*

 *b) fostului utilizator, în cazul înstrăinării vehiculului, situație în care solicitarea de returnare a sumei, care trebuie să conţină toate informaţiile prevăzute în modelul care se regăseşte pe pagina web a CNAIR - S.A., se transmite acesteia, dupa expirarea perioadei de valabilitate a rovinietei achitate de acesta, împreună cu o copie de pe documentele care dovedesc înstrăinarea acestuia și o copie de pe documentul care atestă scoaterea din evidența fiscală a vehiculului."*

 2. La articolul 11, alineatul (2) se abrogă.

 **Art. II. -** Prezentul ordin se publică în Monitorul Oficial al României, Partea I.

**MINISTRU**

**ALEXANDRU-RĂZVAN CUC**